Charles Townes
Charles Hard Townes (28. juuli 1915 Greenville, Lõuna-Carolina – 27. jaanuar 2015 Oakland, California) oli Ameerika Ühendriikide füüsik. Ta oli maseri ja laseri leiutaja. Ta sai patendi maseri teoreetilisele ja rakenduslikule käsitlusele ning tuntud olid ka tema teised kvantelektroonikasse kuuluvad maser- ja laserseadmetega seotud tööd. 1964. aastal anti talle, Nikolai Bassovile ja Aleksandr Prohhorovile Nobeli füüsikaauhind.